Referat af møde i Lokalråd Børn & Unge mandag d. 14. januar 2019 kl. 1930 hos Else –

Referat

1. Da vi fik afslag på vores projekt i skoven (skovnaturlegepladsen), (den store løsning), har vi vurderet om vi skal arbejde videre med forslaget fra naturstyrelsen (NST) om at etablere en madpakkehytte med de 2-3 aktiviteter de har sagt god for. NST vil gerne støtte et konkret forslag om en sådan løsning, og så må vi se om vi kan kæmpe os til tilhørende legeredskaber og udbygge på sigt. Der er bred enighed i gruppen om at vi arbejder videre med den næstbedste løsning. NST forslag er at etablere en mindre ”madpakke” hytte med tag og enkelte natur inspireret legeredskaber. Mette og Else er tovholdere.

Generelt er vi i gruppen forundret over NSTs melding og afslag. Hvis det er vores ansøgning/oplæg der ikke har været fyldestgørende så er vi af den mening at dette burde fremgå af deres svar. Vi forventer en dialog fremadrettet.

1. Succes indtil. I gruppen har vi diskuteret vores arbejde indtil nu og vi er enige om at selvom det blev et afslag til det store projekt i skoven så har arbejdet været en succes. Vi giver ikke op og arbejder videre.

-Desuden har vores keglearrangement for børn og unge i april 2018 været en succes med over 50 deltagere på trods af konfirmation og andre arrangementer i byen. Arrangementet var mest minded på Kliplevs børn og unge.

-Her i januar 2019 har vi afviklet Ungdomsfest for 4-7 klasse, ikke kun for Kliplev men også for de omkringliggende byer. Ca. 70 glade børn deltog og det blev en stor succes som vi helt sikkert vil gentage. Arrangementet var et samarbejde hvor vi tilbød Åben Hal gruppen i Kliplev om at gå med hvilket de gjorde.

Vi forventer et lille overskud, men mest af alt er vi glade for den lokale opbakning fra sponsorer der gjorde arrangementet muligt.

Fokusområder i 2019 er det fortsatte arbejde med skovnaturlegepladsen, et arrangement for byen til maj måned, LAN netparty i efteråret 2019, og så er en tosset ide støbt om et friluftsbad i Kliplev.

1. I den kommende tid vil vi være bedre til at inddrage de personer der på den ene eller anden måde har sagt til at hjælpe os i Børn & Unge gruppen med vores arbejde. Vi vil finde konkrete opgaver de kan byde ind på og vi vil invitere dem med til møder. Desuden vil vi tage initiativ til et møde med Åben Hal og Støtteforeningen for Børn og Unge i Kliplev så vi kan få igangsat et samarbejde på tværs, og få afklaret om der er opgaver der overlapper hinanden. Lotte og Dennis er tovholder på dette.
2. Der blev til mødet evalueret på Ungdomsfesten. Der afholdes et evalueringsmøde den 5. februar med alle hjælpere så vi kan få lavet en drejebog til næste år.
3. -